ਅਭਿਸ਼ੇਕ ਸ਼ਰਮਾ (ਕ੍ਰਿਕਟਰ, ਜਨਮ 2000)

ਅਭਿਸ਼ੇਕ ਸ਼ਰਮਾ  ਇੱਕ ਭਾਰਤੀ ਕ੍ਰਿਕਟਰ ਹੈ। ਜਿਸਦਾ (ਜਨਮ 4 ਸਤੰਬਰ 2000) ਹੋਇਆ ਹੈ। ਜੋ ਘਰੇਲੂ ਕ੍ਰਿਕਟ ਵਿੱਚ ਪੰਜਾਬ ਅਤੇ ਇੰਡੀਅਨ ਪ੍ਰੀਮੀਅਰ ਲੀਗ ਵਿੱਚ ਸਨਰਾਈਜ਼ਰਜ਼ ਹੈਦਰਾਬਾਦ ਲਈ ਖੇਡਦਾ ਹੈ। ਉਸ ਨੇ 25 ਫਰਵਰੀ 2017 ਨੂੰ ਵਿਜੇ ਹਜ਼ਾਰੇ ਟਰਾਫੀ ਵਿੱਚ ਪੰਜਾਬ ਦੇ ਵਲ੍ਹੋ ਆਪਣੀ ਸੂਚੀ ਏ ਦੀ ਸ਼ੁਰੂਆਤ ਕੀਤੀ। ਉਸਨੇ 6 ਅਕਤੂਬਰ 2017 ਨੂੰ ਰਣਜੀ ਟਰਾਫੀ ਵਿੱਚ ਪੰਜਾਬ ਲਈ ਆਪਣੀ ਪਹਿਲੀ ਸ਼੍ਰੇਣੀ ਦੀ ਸ਼ੁਰੂਆਤ ਕੀਤੀ ਹੈ।

ਦਸੰਬਰ 2017 ਵਿੱਚ, ਉਸ ਨੂੰ ਨਿਊਜ਼ੀਲੈਂਡ ਵਿੱਚ ਆਯੋਜਿਤ 2018 ਅੰਡਰ-19 ਕ੍ਰਿਕਟ ਵਿਸ਼ਵ ਕੱਪ ਲਈ ਭਾਰਤ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਸੀ।

 ਘਰੇਲੂ ਕਰੀਅਰ 
ਜਨਵਰੀ 2018 ਵਿੱਚ, ਉਸਨੂੰ ਦਿੱਲੀ ਡੇਅਰਡੇਵਿਲਜ਼ ਨੇ 2018 ਆਈਪੀਐਲ ਦੀ ਨਿਲਾਮੀ ਵਿੱਚ 55 ਲੱਖ ਰੁਪਏ ਵਿੱਚ ਖਰੀਦਿਆ ਸੀ।  12 ਮਈ 2018 ਨੂੰ, ਉਸਨੇ 2018 ਇੰਡੀਅਨ ਪ੍ਰੀਮੀਅਰ ਲੀਗ ਵਿੱਚ ਦਿੱਲੀ ਡੇਅਰਡੇਵਿਲਜ਼ ਲਈ ਖੇਡਦਿਆਂ ਆਪਣੀ ਟਵੰਟੀ-20 ਦੀ ਸ਼ੁਰੂਆਤ ਕੀਤੀ ਅਤੇ ਸਿਰਫ 19 ਗੇਂਦਾਂ ਵਿੱਚ 46 ਦੌੜਾਂ ਬਣਾਈਆਂ। 28 ਫਰਵਰੀ 2021 ਨੂੰ ਮੱਧ ਪ੍ਰਦੇਸ਼ ਦੇ ਵਿਰੁੱਧ ਪੰਜਾਬ ਲਈ ਖੇਡਦਿਆਂ, ਉਸਨੇ 42 ਗੇਂਦਾਂ ਵਿੱਚ ਲਿਸਟ-ਏ ਕ੍ਰਿਕਟ ਵਿੱਚ ਇੱਕ ਭਾਰਤੀ ਦੁਆਰਾ ਸਭ ਤੋਂ ਤੇਜ਼ ਸੈਂਕੜਾ ਬਣਾਇਆ। ਫਰਵਰੀ 2022 ਵਿੱਚ, ਉਸਨੂੰ ਸਨਰਾਈਜ਼ਰਜ਼ ਹੈਦਰਾਬਾਦ ਨੇ 2022 ਇੰਡੀਅਨ ਪ੍ਰੀਮੀਅਰ ਲੀਗ ਟੂਰਨਾਮੈਂਟ ਲਈ ਨਿਲਾਮੀ ਵਿੱਚ ਖਰੀਦਿਆ ਸੀ। 2022 ਇੰਡੀਅਨ ਪ੍ਰੀਮੀਅਰ ਲੀਗ ਵਿੱਚ, ਉਸਨੇ 14 ਮੈਚ ਖੇਡੇ, ਜਿਸ ਵਿੱਚ ਕੁੱਲ 426 ਦੌੜਾਂ ਬਣਾਈਆਂ। ਆਈਪੀਐਲ 2024 ਵਿੱਚ, ਉਸਨੇ 27 ਮਾਰਚ ਨੂੰ ਉੱਪਲ ਦੇ ਰਾਜੀਵ ਗਾਂਧੀ ਅੰਤਰਰਾਸ਼ਟਰੀ ਸਟੇਡੀਅਮ ਵਿੱਚ ਮੁੰਬਈ ਇੰਡੀਅਨਜ਼ ਦੇ ਖਿਲਾਫ਼ ਸਨਰਾਈਜ਼ਰਜ਼ ਹੈਦਰਾਬਾਦ ਲਈ ਸਭ ਤੋਂ ਤੇਜ਼ ਅਰਧ ਸੈਂਕੜਾ ਬਣਾਇਆ।
ਅੰਤਰਰਾਸ਼ਟਰੀ ਕਰੀਅਰ
ਜੁਲਾਈ 2024 ਵਿੱਚ ਭਾਰਤੀ ਕ੍ਰਿਕੇਟ ਟੀਮ ਵਿੱਚ ਅਭਿਸ਼ੇਕ ਸ਼ਰਮਾ ਨੂੰ 5 T20 ਮੈਚਾਂ ਦੀ ਸੀਰੀਜ਼ ਲਈ ਜਿੰਬਾਬਵੇ ਦੌਰੇ ਲਈ ਚੁਣਿਆ ਗਿਆ। ਪਹਿਲਾ ਮੈਚ 6 ਜੁਲਾਈ ਨੂੰ ਹਰਾਰੇ ਚ ਖੇਡਿਆ ਗਿਆ ਜਿਸ ਵਿਚ ਭਾਰਤੀ ਟੀਮ ਦਾ ਪ੍ਰਦਰਸ਼ਨ ਮਾੜਾ ਰਿਹਾ ਭਾਰਤ ਰਿਹਾ। ਅਭਿਸ਼ੇਕ ਸਿਫ਼ਰ ਉੱਪਰ ਆਊਟ ਹੋ ਗਿਆ ਅਤੇ ਭਾਰਤ 115 ਦੌੜਾਂ ਦਾ ਪਿੱਛਾ ਕਰਦੇ ਹੋਏ 13 ਦੌੜਾਂ ਨਾਲ ਹਾਰ ਗਈ। ਦੂਜਾ T20 ਮੈਚ 7 ਜੁਲਾਈ ਨੂੰ ਫਿਰ ਤੋਂ ਹਰਾਰੇ ਚ ਖੇਡਿਆ ਗਿਆ ਜਿਸ ਵਿਚ ਅਭਿਸ਼ੇਕ ਸ਼ਰਮਾ ਨੇ ਲਾਜਵਾਬ ਤਰੀਕੇ ਨਾਲ਼ ਛੱਕੇ ਨਾਲ ਪਾਰੀ ਦੀ ਸ਼ੁਰੂਆਤ ਕੀਤੀ, ਅਤੇ 44 ਗੇਂਦਾ ਉੱਪਰ 88 ਦੌੜਾਂ ਤੋਂ ਬਾਅਦ ਲਗਾਤਾਰ 3 ਛੱਕੇ ਮਾਰ ਕੇ ਆਪਣੇ ਕਰੀਅਰ ਦਾ ਪਹਿਲਾ ਸੈਂਕੜਾ 47 ਗੇਂਦਾਂ ਨਾਲ ਪੂਰਾ ਕੀਤਾ ਅਤੇ ਅਗਲੀ ਗੇਂਦ ਉੱਪਰ ਕੈਚ ਆਊਟ ਹੋ ਗਿਆ। ਹਰਾਰੇ ਚ  T20 ਦਾ ਸਭ ਤੋਂ ਜਿਆਦਾ ਸਕੋਰ 229 ਦੌੜਾਂ ਜੋ ਆਸਟਰੇਲੀਆ ਨੇ ਬਣਾਈਆਂ ਸਨ। ਉਸ ਨੂੰ ਪਿੱਛੇ ਛੱਡਕੇ 234 ਦੌੜਾਂ ਬਣਾ ਕੇ ਇੱਕ ਰਿਕਾਰਡ ਭਾਰਤ ਨੇ ਆਪਣੇ ਨਾਮ ਕੀਤਾ ਅਤੇ ਭਾਰਤ ਨੇ ਇਹ ਮੈਚ ਜਿੰਬਾਬਵੇ ਕ੍ਰਿਕੇਟ ਟੀਮ ਤੋਂ 100 ਦੌੜਾਂ ਨਾਲ ਜਿੱਤ ਲਿਆ। ਅਤੇ ਅਭਿਸ਼ੇਕ ਨੂੰ ਸ਼ਰਮਾ ਮੈਨ ਆਫ  ਦਾ ਮੈਚ ਦਾ ਖਿਤਾਬ ਦਿੱਤਾ ਗਿਆ

 ਹਵਾਲੇ 

 ਬਾਹਰੀ ਲਿੰਕ 



ਸ਼੍ਰੇਣੀ:ਪੰਜਾਬ, ਭਾਰਤ ਦੇ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਭਾਰਤੀ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 2000